Titán ha 5 151 kilometros (3 201 millas) de diametro, 1,06 veces o d'a planeta Mercurio, 1,48 o d'a Luna e 0,40 o d'a Tierra. Antis d'a plegada d'o  Voyager 1 en 1980, s'asmaba que Titán yera una miqueta més gran que Ganimedes (con un diametro de 5 262 kilometros u 3 270 millas) e per tanto a mayor luna d'o Sistema Solar; isto maguer yera una sobreestimación causata per a densa e paca atmosfera de Titán, que s'estendilla a-saber-los kilometros sobre a suya superficie e augmenta o diametro aparent d'ell. O diametro e masa de Titán (e doncas a densidat d'ell) son semellants ta os d'as lunas chovianas Ganimedes e Calisto. Alazetata en a suya densidat de 1,88 g/cm3, a composición cheneral de Titán ye meitat de chelo d'augua e meitat de material rocoso. Encara que parello en composición a Dione y Encelado, ye més denso debito a la compresión gravitacional. Ha una masa igual a 1/4226 a de Saturno, o que lo fa a mayor luna d'as chigantas gaseosas en relación a la masa d'a suya planeta, a despeito de que, estando Titán 1/22,609 d'o diametro de Saturno, Tritón ye més gran en diametro en relación a Neptuno con 1/18,092 d'o diametro de Neptuno.